*„Egy samáriai asszony jött vizet meríteni. Jézus így szólt hozzá: „Adj innom!”*

*Tanítványai ugyanis elmentek a városba, hogy ennivalót vegyenek.”* Jn. 4,7-8

Jézus egyedül a kútnál a déli forróságban. Talán volt árnyék is ott ahol pihent. Az ember Jézus képe, aki elfáradt. Nem éppen ideális időben, de egy nő most jön vízért. Nem tudjuk, hogy rendszeresen így járt-e vízért, vagy csak most volt az a szükség (vízhiány) ami miatt feltétlenül jönnie kellett.

Jézus megszólítja, ami egy természetes kérés lehetett, hiszen meleg volt, útközben volt stb. de amire a nő nem számított. Ez a kérdés egy hosszabb beszélgetés elindítója lett. Erre a nő biztos nem számított, hiszen ő csak a napi rutinját végezte.

Ha csak a napi rutin részeként találkozol is Jézussal, Neki akkor is van mondani valója számodra. Néha ez a mondandó kérdésbe van beágyazva, mint jelen esetben. A megszólításra Ő választ vár! Mert Jézus megszólítására válaszolni kell. Figyelem, ha nincs válasz, az is egyfajta válasz! Vadon Gyula